CELEX: 32019D1593
Language: hu
Date: 2019-09-24 00:00:00
Title: A Tanács (EU) 2019/1593 végrehajtási határozata (2019. szeptember 24.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről szóló 2013/676/EU végrehajtási határozat módosításáról

27.9.2019   
               
               
                  HU
               
               
                  Az Európai Unió Hivatalos Lapja
               
               
                  L 248/69
               
            
         A TANÁCS (EU) 2019/1593 VÉGREHAJTÁSI HATÁROZATA
         (2019. szeptember 24.)
         a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről szóló 2013/676/EU végrehajtási határozat módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A 2010/583/EU tanácsi végrehajtási határozat (2), majd a 2013/676/EU tanácsi végrehajtási határozat (3) engedélyezte Románia számára, hogy olyan különös intézkedést alkalmazzon, amelynek révén a faáruk adóalanyok általi értékesítése esetében azt az adóalanyt jelölik meg a hozzáadottérték-adó (héa) megfizetésére kötelezett félként, akinek részére a termékeket értékesítették. Az (EU) 2016/1206 tanácsi végrehajtási határozat (4)2019. december 31-ig meghosszabbította a felhatalmazást.
                  
               
                     (2)
                  
                  
                     A Bizottságnál 2019. március 11-én iktatott levelében Románia felhatalmazást kért arra, hogy 2019. december 31. után is folytathassa a különös intézkedés alkalmazását. Románia a kérelemhez – a 2013/676/EU végrehajtási határozatban előírtaknak megfelelően – csatolta az említett intézkedés alkalmazásáról szóló jelentést.
                  
               
                     (3)
                  
                  
                     A Bizottság 2019. április 9-én kelt leveleiben tájékoztatta a többi tagállamot Románia kérelméről. A Bizottság 2019. április 10-én kelt levelében értesítette Romániát arról, hogy a kérelem elbírálásához szükséges valamennyi információ a rendelkezésére áll.
                  
               
                     (4)
                  
                  
                     A Románia által megadott információk szerint az eltérő intézkedés alkalmazását megalapozó tényállás nem változott. Továbbá, a román hatóságok elemzése alapján az intézkedés hatékonynak bizonyult az adókijátszás csökkentése terén.
                  
               
                     (5)
                  
                  
                     A különös intézkedés arányos a kitűzött célokkal, mivel alkalmazási köre nagyon konkrét műveletekre korlátozódik egy olyan ágazatban, amellyel összefüggésben jelentős adócsalási vagy adókikerülési problémák merülnek fel. Ezenkívül az intézkedés folyamatos alkalmazásának várhatóan nem lesz kedvezőtlen hatása a csalások megelőzésére kiskereskedelmi szinten, más ágazatokban vagy más tagállamokban.
                  
               
                     (6)
                  
                  
                     Ezért indokolt engedélyezni, hogy Románia egy további korlátozott időszak alatt, 2022. december 31-ig folytassa a különös intézkedés alkalmazását.
                  
               
                     (7)
                  
                  
                     Az eltérések engedélyezése általában korlátozott időre szól annak érdekében, hogy fel lehessen mérni a különös intézkedés megfelelőségét és hatékonyságát. Az eltérések a különös intézkedések hatályának lejártáig időt adnak a tagállamoknak arra, hogy egyéb hagyományos intézkedéseket vezessenek be a szóban forgó probléma kezelésére. A fordított adózási mechanizmus alkalmazását lehetővé tevő eltérések csak kivételesen, azon konkrét területeken engedélyezhetők, amelyeken a csalásra sor kerül, és végső eszköznek minősülnek. Romániának ezért más hagyományos intézkedéseket kell végrehajtania a fakitermelési ágazatban elkövetett héacsalások visszaszorítása és megelőzése érdekében, így várhatóan nem lesz szüksége a továbbiakban arra, hogy az ilyen termékértékesítések tekintetében eltérjen a 2006/112/EK irányelv 193. cikkétől.
                  
               
                     (8)
                  
                  
                     Ezért ebben a szakaszban nem szükséges külön rendelkezéseket belefoglalni a 2013/676/EU végrehajtási határozatba az abban engedélyezett eltérés 2022. december 31-én túli meghosszabbítására irányuló további kérelmek tekintetében.
                  
               
                     (9)
                  
                  
                     A különös intézkedésnek nincs kedvezőtlen hatása az Unió hozzáadottérték-adóból származó saját forrásaira.
                  
               
                     (10)
                  
                  
                     A 2013/676/EU végrehajtási határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2013/676/EU tanácsi végrehajtási határozatot a következőképpen módosul:
            
                        1.
                     
                     
                        Az 1. cikkben a „2019. december 31-ig” szöveg helyébe a „2022. december 31-ig” szöveg lép.
                     
                  
                        2.
                     
                     
                        A 3. cikket el kell hagyni.
                     
                  
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak Románia a címzettje.
         
         
            Kelt Brüsszelben, 2019. szeptember 24-én.
            
               
                  a Tanács részéről
               
               
                  az elnök
               
               K. KULMUNI
            
         
         
            (1)  HL L 347., 2006.12.11., 1. o.
         
         
            (2)  A Tanács 2010/583/EU végrehajtási határozata (2010. szeptember 27.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés bevezetésének Románia részére történő engedélyezéséről (HL L 256., 2010.9.30., 27. o.).
         
            (3)  A Tanács 2013/676/EU végrehajtási határozata (2013. november 15.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről (HL L 316., 2013.11.27., 31. o.).
         
            (4)  A Tanács (EU) 2016/1206 végrehajtási határozata (2016. július 18.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről szóló 2013/676/EU végrehajtási határozat módosításáról (HL L 198., 2016.7.23., 47. o.).